ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιουλίου 1995 για την τροποποίηση των αποφάσεων 92/325/ΕΟΚ και 92/242/ΕΟΚ όσον αφορά ορισμένα προστατευτικά μέτρα που αφορούν τον αφθώδη πυρετό σε ορισμένες ευρωπαϊκές χώρες (Κείμενο που παρουσιάζει ενδιαφέρον για τον ΕΟΧ) (95/295/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικά προβλήματα και τα υγειονομικά μέτρα κατά την εισαγωγή ζώων του βοείου και χοιρείου είδους και νωπών κρεάτων προέλευσης τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 6 παράγραφος 2, το άρθρο 8, το άρθρο 14 παράγραφος 3 στοιχείο γ) και το άρθρο 16,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προέλευσης τρίτων χωρών που εισάγονται στην Κοινότητα (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 παράγραφος 7,

την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προέλευσης τρίτων χωρών που εισάγονται στην Κοινότητα και για την τροποποίηση των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 18 παράγραφος 7,

Εκτιμώντας:

ότι παρουσιάστηκε κρούσμα αφθώδους πυρετού στη Βουλγαρία το Μάϊο του 1993 7 ότι χρησιμοποιήθηκε ο εμβολιασμός στη στρατηγική του μετέπειτα ελέγχου 7

ότι η απόφαση 95/147/ΕΚ της Επιτροπής της 12ης Απριλίου 1995 για την τροποποίηση των αποφάσεων 92/325/ΕΟΚ και 93/242/ΕΟΚ όσον αφορά ορισμένα προστατευτικά μέτρα που αφορούν τον αφθώδη πυρετό στη Βουλγαρία (4), προβλέπει τη διάκριση σε περιφέρειες της Βουλγαρίας όσον αφορά τις εξαγωγές ορισμένων ζώντων ζώων και προϊόντων στην Κοινότητα 7

ότι οι υγειονομικοί όροι και η κτηνιατρική πιστοποίηση για τις εισαγωγές κατοικιδίων ζώων του βοείου και χοιρείου είδους από τη Βουλγαρία θεσπίστηκαν με την απόφαση 92/325/ΕΟΚ (5), όπως τροποποιήθηκε τελευταία από την απόφαση 95/147/ΕΚ 7

ότι η απόφαση 93/242/ΕΟΚ της Επιτροπής της 30ής Απριλίου 1993 για την εισαγωγή στην Κοινότητα ορισμένων ζώντων ζώων και των προϊόντων τους που προέρχονται από ορισμένες ευρωπαϊκές χώρες σε συνάρτηση με τον αφθώδη πυρετό (6), όπως τροποποιήθηκε τελευταία από την απόφαση 95/147/ΕΚ, καθορίζει πρόσθετους όρους όσον αφορά την πιστοποίηση και την εκ των προτέρων ανακοίνωση των αποστολών από ορισμένες χώρες και τμήματα χωρών 7 ότι οι όροι αυτοί εφαρμόζονται επίσης στη Βουλγαρία 7

ότι η οδηγία 72/462/ΕΟΚ απαιτεί τη μη ύπαρξη αφθώδους πυρετού μετά την εμφάνιση της νόσου και τον εμβολιασμό επί 24 μήνες πριν να μπορέσει να αναγνωρισθεί μια χώρα ως απαλλαγμένη της νόσου 7

ότι, με την απόφαση 93/242/ΕΟΚ απαιτείται η ορρολογική δοκιμασία ορισμένων ζώων εκτροφής και κρεατοπαραγωγής πριν από την εισαγωγή τους στην ΕΕ 7 ότι η δοκιμασία αυτή μπορεί να διακοπεί στην περίπτωση που η εξάγουσα ανατολικοευρωπαϊκή χώρα είναι απαλλαγμένη του αφθώδους πυρετού επί δύο τουλάχιστον έτη και στην περίπτωση που υπάρχει ικανοποιητικό ιστορικό δοκιμασιών προ της εισαγωγής 7

ότι, ως εκ τούτου, είναι αναγκαίο να τροποποιηθούν οι αποφάσεις 92/325/ΕΟΚ και 93/242/ΕΟΚ προκειμένου να αναγνωρισθεί ότι ολόκληρη η Βουλγαρία είναι απαλλαγμένη του αφθώδους πυρετού 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 92/325/ΕΟΚ τροποποιείται ως εξής:

Στα παραρτήματα Α, Β, Γ και Δ τμήμα V σημείο 1, οι όροι «(εκτός της περιφέρειας του Χάσκοβο)» απαλείφονται.

Άρθρο 2

Η απόφαση 93/242/ΕΟΚ τροποποιείται ως εξής:

1. στο άρθρο 5 παράγραφος 2 στοιχείο α), απαλείφεται η δεύτερη περίπτωση 7

2. στο άρθρο 5 παράγραφος 2 στοιχείο δ), οι όροι «95/147/ΕΚ» αντικαθίστανται από τους όρους «95/295/ΕΚ» 7

3. στο άρθρο 5 παράγραφος 3 στοιχείο α), απαλείφονται οι όροι «πρώτη και δεύτερη περίπτωση» 7

4. στο άρθρο 5 παράγραφος 3 στοιχείο δ), οι όροι «95/147/ΕΚ» αντικαθίσταται από τους όρους «95/295/ΕΚ» 7

5. στο άρθρο 6 παράγραφος 2, οι όροι «95/147/ΕΚ» αντικαθίστανται από τους όρους «95/295/ΕΚ» 7

6. στο άρθρο 7 παράγραφος 2, οι όροι «95/147/ΕΚ» αντικαθίστανται από τους όρους «95/295/ΕΚ» 7

7. το παράρτημα Β αντικαθίσταται από το παράρτημα της παρούσας απόφασης.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Ιουλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 373 της 31. 12. 1990, σ. 1.

(3) ΕΕ αριθ. L 268 της 24. 9. 1991, σ. 56.

(4) ΕΕ αριθ. L 96 της 28. 4. 1995, σ. 51.

(5) ΕΕ αριθ. L 177 της 30. 6. 1992, σ. 52.

(6) ΕΕ αριθ. L 110 της 4. 5. 1993, σ. 36.

ΠΑΡΑΡΤΗΜΑ

«ΠΑΡΑΡΤΗΜΑ Β

Χώρες ή τμήματα χωρών που υπόκεινται στους περιορισμούς του κεφαλαίου ΙΙ:

Σλοβενία

Τσεχική Δημοκρατία

Σλοβακική Δημοκρατία

Ουγγαρία

Ρουμανία

Πολωνία

Εσθονία

Πρώην Γιουγκοσλαβική Δημοκρατία της Μακεδονίας (1)

Λιθουανία

Λετονία

Κροατία (2)

Βουλγαρία

(1) Μόνο για νωπό κρέας και προϊόντα κρέατος.

(2) Εφαρμόζεται μόνο στις ακόλουθες επαρχίες της Κροατίας: Zagrebacka, Krapinsko-Zagorska, Varazdinska, Koprivnicko-Krizevacka, Bjelovarsko-Biliogorska, Primorsko-Goranska, Viroviticko-Podravska, Pozesko-Slavonska, Istarska, Medimurska, Grad Zagreb.»